C 349/140
EL
Επίσημη Εφημερίδα της Ευρωπαϊκής Ένωσης
29.9.2023
— στην επιτάχυνση της μετάβασης σε ένα πιο βιώσιμο σύστημα μεταφορών, με βάση την πολυτροπικότητα και στο οποίο σημαντικό μέρος του 75 % των εσωτερικών εμπορευματικών μεταφορών που πραγματοποιούνται σήμερα οδικώς θα στραφεί προς τις σιδηροδρομικές και τις εσωτερικές πλωτές μεταφορές, — στη βελτίωση της ανθεκτικότητας της οικονομίας της ΕΕ σε κλυδωνισμούς, διαταραχές μεγάλης κλίμακας στις αλυσίδες εφοδιασμού και περιορισμούς στην πρόσβαση σε πόρους.
Για παράδειγμα, όταν η ενέργεια από ορυκτά καύσιμα χρησιμοποιείται ως όπλο από ορισμένες χώρες και το γεγονός ότι οι πρώτες ύλες για ηλεκτρικά οχήματα με συσσωρευτή προέρχονται και υποβάλλονται σε επεξεργασία από λίγες μόνο χώρες εκτός ΕΕ.
4.10.
Απαιτούνται τα εξής:
4.10.1.
Μία πορεία μείωσης των εκπομπών CO2, η οποία συμβαδίζει με την ικανότητα του βιομηχανικού τομέα για μετασχηματισμό και είναι συμβατή με τους φορείς εκμετάλλευσης μεταφορών όσον αφορά το κόστος και την επιχειρησιακή αποδοτικότητα.
Οι προτεινόμενοι στόχοι πρέπει να είναι συμβατοί με τον χρόνο που απαιτείται για τη μετατροπή των υφιστάμενων εγκαταστάσεων παραγωγής και την κατασκευή νέων, την ανάπτυξη υποδομών φόρτισης, την εξασφάλιση του εφοδιασμού βασικών εξαρτημάτων και πρώτων υλών, τη δημιουργία πρωτοπόρων αγορών και την κατάρτιση του εργατικού δυναμικού.
4.10.2.
Ένας ρυθμός απαλλαγής από τις ανθρακούχες εκπομπές (για τον στόλο) που συνάδει με την εφαρμογή του βιομηχανικού σχεδίου της ΕΕ για την Πράσινη Συμφωνία και των σημαντικών έργων κοινού ευρωπαϊκού ενδιαφέροντος (ΣΕΚΕΕ) και που θα συμβάλει στην ανάπτυξη βασικών αλυσίδων εφοδιασμού για τον τομέα στην Ευρώπη, όπως το καθαρό υδρογόνο, οι μπαταρίες και η μικροηλεκτρονική.
Η πορεία των εκπομπών πρέπει επίσης να συνάδει με τους στόχους της Ευρωπαϊκής Πράσινης Συμφωνίας, καθώς και με τη στρατηγική της ΕΕ για βιώσιμη και έξυπνη κινητικότητα. 4.11.
Όπως διατυπώνεται σε παλαιότερες γνωμοδοτήσεις, η ΕΟΚΕ θεωρεί ότι ο ενισχυμένος συντονισμός μεταξύ των περιβαλλοντικών νομοθεσιών που αφορούν τις οδικές μεταφορές είναι ζωτικής σημασίας για τον επιτυχή μετασχηματισμό του κλάδου [όπως το Euro 7, ο κανονισμός για την ανάπτυξη υποδομών εναλλακτικών καυσίμων (AFIR) και η Ευρωβινιέτα] (20), ενώ παράλληλα ζητά μια συνεκτική νομοθετική προσέγγιση). 4.12.
Σύμφωνα με προηγούμενες γνωμοδοτήσεις της (21), η ΕΟΚΕ επισημαίνει ότι, παρά τα οφέλη των ηλεκτρικών συστημάτων μετάδοσης κίνησης και των συστημάτων μετάδοσης κίνησης που τροφοδοτούνται από υδρογόνο, ο προτεινόμενος κανονισμός που βασίζεται στην προσέγγιση του «σωλήνα εξαγωγής» πρέπει να συμπληρωθεί με άλλα μέσα πολιτικής ώστε να παρασχεθούν κίνητρα για τη χρήση ανανεώσιμων, μη ορυκτών καυσίμων στο τμήμα του στόλου που λειτουργεί με κινητήρα εσωτερικής καύσης.
Η δέσμη μέτρων προσαρμογής στον στόχο του 55 % («Fit for 55») πρέπει να εξασφαλίσει μια προσέγγιση με βάση τον κύκλο ζωής και να αποφύγει την απανθρακοποίηση των οδικών μεταφορών που οδηγεί σε μετατόπιση των εκπομπών σε προηγούμενα στάδια της αλυσίδας αξίας.
Η αναθεώρηση του συστήματος εμπορίας δικαιωμάτων εκπομπών της ΕΕ, καθώς και η οδηγία για τις ανανεώσιμες πηγές ενέργειας (22), πρέπει να διασφαλίσουν ότι η απανθρακοποίηση των οδικών μεταφορών και η παραγωγή ενέργειας πραγματοποιούνται με συμβατό ρυθμό. 4.13.
Στο πλαίσιο του μετασχηματισμού, η Ευρωπαϊκή Ένωση πρέπει να διασφαλίσει το θεμιτό ανταγωνισμό για τους ευρωπαϊκούς κατασκευαστές πρωτότυπου εξοπλισμού και τους μεταφορείς στις εγχώριες και τις διεθνείς αγορές. 4.14.
Η ΕΟΚΕ τονίζει επίσης την ανάγκη ανάπτυξης ικανοτήτων και στήριξης των οδικών μεταφορέων εμπορευμάτων και των φορέων εκμετάλλευσης μεταφορών —ιδίως των ΜΜΕ—, ώστε να συμμορφώνονται με τις υποχρεώσεις υποβολής εκθέσεων που απορρέουν από τον κανονισμό, συμπεριλαμβανομένου του προτεινόμενου κεντρικού μητρώου δεδομένων για τα βαρέα επαγγελματικά οχήματα. 4.15.
Όσον αφορά τα αστικά λεωφορεία, η ΕΟΚΕ υπογραμμίζει την ανάγκη να εξαιρεθούν τα λεωφορεία που χρησιμοποιούνται επίσης για τις υπεραστικές μεταφορές από την ειδική απαίτηση μηδενικών εκπομπών για τα αστικά λεωφορεία.
(20)
(21)
(22)
Γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με την έγκριση τύπου μηχανοκίνητων οχημάτων και κινητήρων και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά όσον αφορά τις εκπομπές τους και τη μακροβιότητα της μπαταρίας τους (Euro 7) και την κατάργηση των κανονισμών (ΕΚ) αριθ.
715/2007 και (ΕΚ) αριθ.
595/2009» [COM(2022) 586 final — 2022/0365 (COD)] (EE C 228 της 29.6.2023, σ.
103), γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Η στρατηγική της ΕΕ για την κινητικότητα και οι βιομηχανικές αλυσίδες αξίας της ΕΕ: προσέγγιση των οικοσυστημάτων της αυτοκινητοβιομηχανίας» (γνωμοδότηση πρωτοβουλίας) (ΕΕ C 105 της 4.3.2022, σ.
26) και γνωμοδότηση της Ευρωπαϊκής Οικονομικής και Κοινωνικής Επιτροπής με θέματα «Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής» [COM(2017 275 final — 2017/0114 (COD)] και «Πρόταση οδηγίας του Συμβουλίου για την τροποποίηση της οδηγίας 1999/62/ΕΚ περί επιβολής τελών στα βαρέα φορτηγά οχήματα που χρησιμοποιούν ορισμένα έργα υποδομής, όσον αφορά ορισμένες διατάξεις σχετικά με τη φορολόγηση των οχημάτων» [COM(2017) 276 final — 2017/0115 (CNS)] (ΕΕ C 81 της 2.3.2018, σ. 188).
Μεταξύ άλλων: γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τα πρότυπα επιδόσεων για τις εκπομπές από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα και σχετικά με την τροποποίηση του κανονισμού (ΕΚ) αριθ.
715/2007» [COM(2017) 676 final — 2017/0293 (COD)] (ΕΕ C 227 της 28.6.2018, σ.
52) και γνωμοδότηση της Ευρωπαϊκής Οικονομικής και Κοινωνικής Επιτροπής με θέμα «Πρόταση κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΕ) 2019/631 όσον αφορά την ενίσχυση των προτύπων επιδόσεων για τις εκπομπές CO2 από τα καινούργια επιβατικά αυτοκίνητα και από τα καινούργια ελαφρά επαγγελματικά οχήματα, σύμφωνα με την αυξημένη κλιματική φιλοδοξία της Ένωσης» [COM(2021) 556 final — 2021/0197 (COD)] (ΕΕ C 194 της 12.5.2022, σ. 81).
Οδηγία (ΕΕ) 2018/2001 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2018, για την προώθηση της χρήσης ενέργειας από ανανεώσιμες πηγές (αναδιατύπωση) (ΕΕ L 328 της 21.12.2018, σ. 82).